Birt þann 21. maí , 2012 | Höfundur : Nörd Norðursins Staðfest : Hluti Star Trek tekin upp á Íslandi Það ríkir mikil þögn yfir framhaldi endurgerðar Star Trek sem kom út árið 2009 . Það hefur verið staðfest að tökulið mun taka upp efni fyrir myndina hér á Íslandi . Það verður þó einungis aukatökulið sem sérhæfir sig í myndbrellum og því verða engir leikarar með í för . Hins vegar er lítið vitað um hvað og hvar verður tekið upp . Margar vangaveltur eru á lofti í hvað þessi skot verði notuð en án efa verður það einhver framandi pláneta eða staður . Á undanförnum árum hefur myndast töluverður straumur af kvikmyndatökuliðum til þess að taka upp á Íslandi og fer vaxandi . Það fór ekki framhjá neinum þegar tökulið á vegum þáttaraðarinnar Game of Thrones né nýjustu mynd Ridley Scott í Alien-heiminum , Prometheus komu til landsins . Fleiri þekktar myndir sem innihalda senur sem hafa verið teknar upp á Íslandi eru til dæmis Batman Begins , Die Another Day , Hostel : Part II , Journey to the Center of the Earth og Lara Croft : Tomb Raider . Ein klassík vísindaskáldsagnamynd með Dennis Quaid í aðalhlutverki , Enemy Mine , var tekin upp í Vestmannaeyjum . Tökur vörðu í 4 - 6 vikur en þeim lauk þegar leikstjórinn var rekinn og Wolfgang Petersen tók yfir myndinni sem var til þess að hún var tekin upp á sviði í Þýskalandi . Fyrir nokkrum árum síðan lýsti Dennis áhuga sínum á að sjá efnið sem var tekið upp hér á landi . Það væri mjög athyglisvert að sjá muninn á hönnun leikmyndarinnar og geimveranna .